
RAPORT DE SPECIALITATE
Privind aprobarea încheierii Acordului de colaborare între Municipiul Timișoara și Fundația Flight- Fundația Zbor, organizatorul Flight Festival, în vederea organizarii Cultural to Business Hackathon (C2B Hackathon) în perioada 23-25 august 2021 în cadrul  Flight Festival, acțiune implementată în Faza a II a a proiectului PGI06047 „ECoC- SME: Actions for inducing SME growth and innovation via the ECoC event and legacy/Acțiuni de stimulare a creșterii și inovării IMM-urilor prin evenimentul CEaC și moștenirea acestuia”- implementarea și monitorizarea planului de acțiune

Având în vedere Referatul de aprobare al proiectului de hotărâre  al Primarului Municipiului Timișoara și Proiectul de hotărâre privind aprobarea încheierii Acordului de colaboare între Municipiul Timișoara și Fundația Flight-Fundația Zbor, organizatorul Flight Festival, în vederea organizarii Cultural to Business Hackathon (C2B Hackathon) în perioada 23-25 august 2021 la  Flight Festival, acțiune implementată în Faza a II a a proiectului PGI06047 „ECoC- SME: Actions for inducing SME growth and innovation via the ECoC event and legacy/Acțiuni de stimulare a creșterii și inovării IMM-urilor prin evenimentul CEaC și moștenirea acestuia”- implementarea și monitorizarea planului de acțiune

Facem următoarele precizări:

Prin Hotărârea nr. 369/ 15.07.2019, Consiliul Local al Municipiului Timişoara a aprobat participarea Municipiului Timișoara în calitate de partener, în cadrul proiectului PGI06047 „ECoC- SME: Actions for inducing SME growth and innovation via the ECoC event and legacy/ Acțiuni de stimulare a creșterii și inovării IMM-urilor prin evenimentul CEaC și moștenirea acestuia”, finanțat în cadrul Programului INTERREG EUROPE şi a contribuţiei Municipiului Timişoara în acest proiect.
Proiectul ECoC-SME are o durată de implementare de 36 de luni şi este implementat începând cu data de 01.08.2019, în două faze, Faza I - 24 de luni (01.08.2019- 31.07.2021) şi Faza II - 12 luni (01.08.2021- 31.07.2022). 

Liderul proiectului este Universitatea Finlandei de Est, Institutul Karelian, Joensuu, Finlanda, iar parteneriatul este alcătuit din: Municipiul Leeuwarden, Olanda; Fundaţia Incubator, Leeuwarden, Olanda; MateraHub Industrii Culturale şi Creative, Matera, Italia; Municipiul Rijeka, Croaţia; Municipiul Timişoara, România; Universitatea Vytautas Magnus, Centrul pentru practici de afaceri, Kaunas, Lituania, reprezentând foste, actuale şi viitoare oraşe Capitală Europeană a Culturii (Leeuwarden, CEaC 2018- Olanda, Matera, CEaC 2019- Italia, Rijeka, CEaC 2020- Croaţia, Kaunas, CEaC 2022- Lituania și Timișoara, CEaC 2023). 

Obiectivul general al proiectului este de a aduce împreună regiuni/orașe europene și grupuri de stakeholderi pentru a participa la un proces interactiv de învăţare şi co-creaţie interegională pentru promovarea IMM-urilor locale, existente şi viitoare, în timpul și după mega evenimentul Capitală Europeană a Culturii.

Proiectul ECoC-SME recunoaşte programul Capitală Europeană a Culturii (CEaC) ca pe o oportunitate încă insuficient utilizată de oraşe şi regiuni pentru dezvoltarea IMM-urilor locale, existente şi viitoare și se concentrează asupra potenţialului programului CEaC de a declanşa, consolida şi diversifica antreprenoriatul local, prin încurajarea cooperării intersectoriale creative, a creării de clustere şi reţele, precum şi pentru a internaţionaliza activitatea acestora. 

În Faza I (1 august 2019- 31 iulie 2020) a proiectului, Municipiul Timișoara a dezvoltat un plan de acțiune bazat pe un amplu proces participativ și de co-creare, care a constat într-o serie de 9 Ateliere Locale de Învățare, la care au participat peste 140 stakeholderi. 
Planul de acțiune a fost realizat pe baza analizei de nevoi și pe baza provocărilor pe care le au sectorul cultural și creativ, antreprenorii potențiali și IMM-urile active, în context de Capitală Europeană a Culturii și a soluțiilor identificate și  având ca sursă de inspirație exemplele de bune practici identificate de partenerii din proiect, foste și viitoare Capitale Europene ale Culturii.

Faza a II a a proiectului, de implementare și monitorizare a planului de acțiune validat de Programul Interreg Europe, va începe cu data de 1 august 2021. În această fază urmează implementarea planului de acțiune și organizarea evenimentelor propuse ca și acțiuni, cu sprijin financiar de la bugetul local. Celelalte activități prevăzute în Faza a II a (participarea la un eveniment final și transmiterea de recomandări către programul CEaC privind modalitatea de a-și spori impactul pozitiv asupra economiilor locale/regionale și diseminarea exemplelor de bune practici identificate în întreaga Uniune Europeană) vor fi finanțate din bugetul proiectului mai sus menționat, conform cu reglementările Manualului Programului Interreg Europe și a acordului de parteneriat din cadrul proiectului.

Planul de acțiune presupune implementarea a trei acțiuni, prima dintre acestea fiind Cultural to Business Hackathon (C2B Hackathon), programată a se desfășura în perioada august- noiembrie 2021. S- a identificat faptul că în cadrul Festivalului Flight se va organiza un eveniment similar în ceea ce privește contextul, tema, sectoarele vizate și tipul de participanți. Astfel, s-a decis ca fiind oportună asocierea cu acest festival prin inițierea unui acord de colaborare cu Fundația Flight- Fundația Zbor organizator a Festivalului, acest festival fiind de o amploare mai mare și, evident, cu un impact mai mare asupra publicului țintă. Parteneriatul ar asigura o mai bună vizibilitate a Municipiului Timișoara facilitând o promovare a Hackathon-ului, care ar duce la îndeplinirea indicatorilor de implementare urmăriți prin Planul de Acțiune din cadrul acestui proiect. 

Hackathonul organizat în cadrul festivalului Flight beneficiază de parteneriate cu organizații relevante în zona inovării și a tehnologiei recunoscute la nivel național (BCR, Continental, Atos, Toluna), cu actori importanți ai ecosistemului de inovare din Timișoara cu rol în activarea comunității de afaceri, creative și culturale (Cowork Timișoara, Faber) și cu 2 dintre cele mai importante universități din Timișoara (Universitatea Polithenica Timișoara și Universitatea de Vest Timișoara). În plus, pentru expunere la nivel național, Fundația FLIGHT- Fundația Zbor a încheiat parteneriate media cu start-up.ro, fonduri-structurale.ro și consolid8.ro. Hackathon-ul va avea loc în incinta Iulius Congress Hall.  
Organizatorul FLIGHT Festival va acorda trei (3) premii a câte 5,000 EUR pentru implementarea soluțiilor care au obținut cel mai bun punctaj. Premiile vor fi acordate după sesiunea de Progress Interview care va avea loc în perioada 11 octombrie - 15 octombrie 2021.

În conformitate cu art.129 alin. 2 lit. e) și alin. 9 lit. a) din Ordonanța de Urgență nr. 57/2019 privind Codul administrativ, cu modificările şi completările ulterioare, Consiliul Local al Municipiului Timişoara, în exercitarea atribuțiilor privind cooperarea interinstituțională pe plan intern și extern, hotărăşte, în condiţiile legii, cooperarea sau asocierea cu persoane juridice române sau străine, în vederea finanţării şi realizării în comun a unor acţiuni, lucrări, servicii sau proiecte de interes public local. Având în vedere prevederile Legii nr. 500/2002, a finanţelor publice, cu modificările şi completările ulterioare și prevederile Legii nr. 273/2006 cu privire la finanţele publice locale, cu modificările şi completările ulterioare;


În concluzie,  
PROPUNEM:
-  încheierea Acordului de colaborare între Municipiul Timișoara și Fundația Flight- Fundația Zbor, organizatorul Flight Festival, în vederea organizării Cultural to Business Hackathon (C2B Hackathon) în perioada 23-25 august 2021 la  Flight Festival, acțiune implementată în Faza a II a a proiectului PGI06047 „ECoC- SME: Actions for inducing SME growth and innovation via the ECoC event and legacy/Acțiuni de stimulare a creșterii și inovării IMM-urilor prin evenimentul CEaC și moștenirea acestuia”- implementarea și monitorizarea planului de acțiune

- împuternicirea domnului Dominic Fritz, Primarul Municipiului Timisoara să semneze Acordul de colaborare între Municipiul Timișoara și Fundația Flight- Fundația Zbor prevăzut în Anexa 1  care va face parte integrantă din hotărârea de consiliu local.

-alocarea sumei de 10.000 de lei de la bugetul local către Fundația Flight- Fundația Zbor, organizatorul Flight Festival, în vederea organizarii Cultural to Business Hackathon (C2B Hackathon) în perioada 23-25 august 2021. 

Având în vedere cele expuse anterior și prevederile legale mai sus menționate, apreciem că Proiectul de hotărâre privind aprobarea încheierii Acordului de colaborare între Municipiul Timișoara și Fundația Flight- Fundația Zbor, în vederea organizării Cultural to Business Hackathon (C2B Hackathon) în perioada 23-25 august 2021 la  Flight Festival, în cadrul proiectului PGI06047 „ECoC- SME: Actions for inducing SME growth and innovation via the ECoC event and legacy/Acțiuni de stimulare a creșterii și inovării IMM-urilor prin evenimentul CEaC și moștenirea acestuia”, îndeplinește condițiile pentru a fi supus dezbaterii și aprobării plenului Consiliului Local. 

